Нови господар Кикиладима било је османско царство. Власт османлија због посебног положаја Сироса и Киклада није била претерано крута и имала је особине месне аутономије. Постојање аутономије и католички елемент у становништву били су главни чинилац невеликог учествовања месног станивништва у Грчком устанку 20их година 19. века, што је острво спасило већег разарања. Захваљујући томе после стварања савремене грчке државе Сирос, као његов део, били су веома привлачни за нове грчке досељенике и брзо су се развијали захваљуући свом положају „поморских врата ка Истоку“. Тада је и основан нови град и средиште острва, Ермоуполис, уместо дотадашњег Ано Сироса у унутрашњости. Ермоуполис постаје једна од најважнијих лука на Егеју, а самим тим је и острво постало једно од најпросперитетнијих места у новој држави. Међутим, у 20. веку, после ширења Грчке и губљења ове погодности Сирос губи на значају и полако долази до исељавања, али овај процес није био толико изражен као на другим острвима без великих насеља. Послдењих деценија ово је заустављено развојем туризма.